Bekreftet: Norwegian avlyser 174 flyvninger

67 av dem er mandag og tirsdag denne uken, se listen her.

AVLYSER AVGANGER: Som en direkte følge av streiketruslene må Norwegian nå avlyse flyavganger. Bjørn Kjos møtte her ansatte utenfor flyselskapets hovedkvarter under en protest tidligere i år. Vis mer byoutline Roger Neumann

Publisert: Oppdatert: 20. mai 2014 07:58 , Publisert: 19. mai 2014 11:46

Norwegian vil totalt kansellere 174 flyvninger som følge av streiketrusselen, bekrefter Norwegian overfor E24;



MELDING: Dette er SMSen som har blitt sendt ut til passasjerer som blir rammet av kanselleringer. Vis mer

- Vi forstår at det er frustrerende å måtte endre reiseplanene, men alle har fått tilbud om å bli booket om til neste avgang - som i de aller fleste tilfeller er mindre enn to timer etter opprinnelig avgangstid, sier Norwegians informasjonssjef Lasse Sandaker-Nilsen.

Er du rammet av avlysningene? Ta kontakt på tips@e24.no

Han presiserer at det er streiketruslene fra fagforeningen som har ført til kanselleringene.

- Dette er konsekvensene av streiketruslene som Parat har fremsatt i lengre tid - det har skapt stor usikkerhet blant mange reisende og dermed fall i billettsalget, legger han til.



Reisende som rammes av kanselleringene skal få beskjed på SMS fra Norwegian.

Direkte konsekvens



Det kom meldinger om at flyselskapet har kansellert 17 flyavganger fra Oslo Lufthavn bare mandag, samme dag som at de kabinansattes fagforening Parat meldte om at de har kommet til enighet med Norwegian.

Les også Norwegian-rally etter at streiken ble avblåst

- De kanselleringene som er gjort, opprettholdes, sier Sandaker-Nilsen.

Sandaker-Nielsen sier de ikke har regnet på hvordan dette vil påvirke tallene for andre kvartal.



- Men fallende billettinntekter er aldri bra. Kanselleringene er en direkte konsekvens av streiketrusselen som har hengt over selskapet den siste tiden, sier informasjonssjefen.



På omtrent samme tid som det ble kjent at streiken var avblåst sendte Norwegian ut en SMS til sine ansatte, der de beklaget meldingen de sendte ut 6. mai.



«Selskapet beklager SMS-utsendelsen til kabinansatte den 6. mai og beklager den belastningen den har påført dere» står det i den nye SMS-meldingen, ifølge Dagbladet.

TIL ANSATTE: Den 6. mai sendte Norwegian ut denne SMSen til ansatte. I dag beklaget de. Vis mer

I SMSen som de nå beklager skrev de at danske ansatte skulle outsources til Proffice, alle ansatte mister rabatterte billetter og at alle basene i Norge, bortsett fra på Gardermoen, skulle legges ned.



Det var kun én norsk Norwegian-ansatt som ble tatt ut til streiken, men flere andre fagforeninger har meldt sin støtte til de kabinansatte.

Sympatiaksjoner



Norwegians piloter meldte om at de ville ha sympatiaksjoner, og fagforeningen til bakkemannskapene varslet at de vurderte det samme.

Det var først mandag morgen partene ble enige, etter sporadisk kontakt de siste dagene. Dermed blir det ikke noe av den varslede streiken.

Les også Norwegian-streiken avblåst

Det fins ikke fullstendig oversikt over hvilke avganger som er kansellert for de neste ukene, verken på Norwegians eller Avinor sine nettsider.

Disse avgangene er kansellert mandag og tirsdag Mandag:

Fra Oslo Lufthavn

06.40: DY600 Bergen 06.40: DY738 Trondheim 07.00: DY358 Harstad/Narvik 07.10: DY740 Trondheim 09.15: DY526 Stavanger 10.15: DY528 Stavanger 11.00: DY372 Tromsø 11.40: DY404 Ålesund 14.00: DY428 Molde 14.45: DY534 Stavanger 15.40: DY758 Trondheim 18.20: DY626 Bergen 18.20: DY766 Trondheim 19.15: DY546 Stavanger 20.00: DY826 Stockholm 20.20: DY634 Bergen 20.20: DY770 Trondheim Fra Bergen 16.00 DY134 Stavanger 19.40 DY645 Oslo 21.40 DY655 Oslo Fra Stavanger 15.00 DY127 Bergen 16.00 DY537 Oslo 20.30 DY549 Oslo Fra Trondheim 17.00 DY765 Oslo 19.40 DY777 Oslo Fra Molde 16.25 DY429 Oslo Fra Tromsø 13.25 DY379 Oslo Fra Ålesund 13.05 DY405 Oslo

Fra Stockholm 21.30 DY827 Oslo Tirsdag: Fra Oslo Lufthavn

06.40: DY600 Bergen 06.40: DY738 Trondheim 06.50: DY802 Stockholm 07.00: DY358 Harstad/Narvik 07.10: DY602 Bergen 07.10: DY740 Trondheim 08.45: DY526 Stavanger 10.15: DY528 Stavanger 11.00: DY372 Tromsø 11.40: DY404 Ålesund 14.00: DY428 Molde 14.45: DY534 Stavanger 15.40: DY758 Trondheim 18.20: DY626 Bergen 18.20: DY766 Trondheim 19.15: DY546 Stavanger 20.00: DY826 Stockholm 20.20: DY770 Trondheim Fra Bergen 07.00: DY603 Oslo 08.30: DY609 Oslo 16.00: DY134 Stavanger 19.40: DY645 Oslo Fra Stavanger 09.00 DY527 Oslo 10.15 DY529 Oslo 15.00 DY127 Bergen 16.00 DY537 Oslo 20.30 DY549 Oslo Fra Trondheim 06.30 DY741 Oslo 07.00 DY743 Oslo 08.30 DY749 Oslo 17.00 DY765 Oslo 19.40 DY777 Oslo Fra Harstad/Narvik 09.05 DY363 Oslo Fra Molde 16.25 DY429 Oslo Fra Tromsø 13.25 DY379 Oslo Fra Ålesund 13.05 DY405 Oslo

Fra Stockholm 08.20 DY803 Oslo 21.30 DY827 Oslo Vis mer vg-expand-down

Her kan du lese mer om Norwegian